CELEX: 52021PC0611
Language: fi
Date: 2021-10-06
Title: Ehdotus NEUVOSTON ASETUS kalastusmahdollisuuksien jakamisesta Euroopan unionin ja Cookinsaarten hallituksen välisen kestävää kalastusta koskevan kumppanuussopimuksen täytäntöönpanosta tehdyn pöytäkirjan (2021–2024) nojalla

EUROOPAN KOMISSIO
            Bryssel 6.10.2021
            COM(2021) 611 final
            2021/0310(NLE)
            
            Ehdotus
            NEUVOSTON ASETUS
            kalastusmahdollisuuksien jakamisesta Euroopan unionin ja Cookinsaarten hallituksen välisen kestävää kalastusta koskevan kumppanuussopimuksen täytäntöönpanosta tehdyn pöytäkirjan (2021–2024) nojalla
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               
                  Euroopan unionin ja Cookinsaarten hallituksen välinen kestävää kalastusta koskeva kumppanuussopimus, jäljempänä ’kalastuskumppanuussopimus’, allekirjoitettiin 3. toukokuuta 2016 ja 14. toukokuuta 2016, ja sen väliaikainen soveltaminen alkoi 14. toukokuuta 2016 kahdeksan vuoden ajaksi. Sopimuksen voimassaolo jatkuu ilman eri toimenpiteitä eli se on edelleen voimassa. Kalastuskumppanuussopimuksen täytäntöönpanoa koskevan ensimmäisen nelivuotisen pöytäkirjan väliaikainen soveltaminen alkoi 14. lokakuuta 2016 ja päättyi 13. lokakuuta 2020. Sopimus ja pöytäkirja tulivat voimaan 10. toukokuuta 2017.
               
               
                  Neuvosto antoi 7. heinäkuuta 2020 Euroopan komissiolle valtuudet
                     1
                   aloittaa neuvottelut Euroopan unionin ja Cookinsaarten hallituksen, jäljempänä ’Cookinsaaret’, välisen kestävää kalastusta koskevan kumppanuussopimuksen uudesta pöytäkirjasta ja kyseisen sopimuksen pöytäkirjan mahdollisesta voimassaolon jatkamisesta
                     2
                  . Pöytäkirjan voimassaolon oli määrä lakata 13. lokakuuta 2020. 
               
               
                  Ensimmäisen neuvottelukierroksen (16. heinäkuuta 2020) aikana unionin ja Cookinsaarten neuvottelijat olivat yhtä mieltä siitä, että koska kyseessä ovat monimutkaiset neuvottelut, neuvottelujen saattamiseksi päätökseen tarvitaan useita neuvottelukierroksia. Sen vuoksi osapuolet sopivat pöytäkirjan voimassaolon jatkamisesta enintään yhdellä vuodella, neuvoston antaman valtuutuksen mukaisesti. Tämä voimassaolon pidennys määritellään kirjeenvaihtona tehdyllä sopimuksella, joka parafoitiin Brysselissä ja Cookinsaarten Rarotongassa 29. heinäkuuta 2020.
               
               
                  Pöytäkirjan voimassaoloa jatkettiin yhdellä vuodella alkaen sitä päivää seuraavasta päivästä, jona molemmat osapuolet allekirjoittavat kirjeenvaihdon, eli 14. päivästä marraskuuta 2020 alkaen. Näin ollen nykyisen pöytäkirjan voimassaolo lakkaa 13. marraskuuta 2021.
               
               
                  Komissio on käynyt asiasta annettujen neuvotteluohjeiden
                     3
                   pohjalta Cookinsaarten kanssa neuvotteluja kalastuskumppanuussopimuksen uuden täytäntöönpanopöytäkirjan tekemiseksi Euroopan unionin puolesta. Neuvottelujen päätteeksi parafoitiin pöytäkirja 28. heinäkuuta 2021. Uusi pöytäkirja on voimassa kolme vuotta sen 11 artiklassa vahvistetusta väliaikaisen soveltamisen alkamispäivästä eli siitä, kun molemmat osapuolet ovat sen allekirjoittaneet.
               
               
                  Pöytäkirjan tarkoituksena on myöntää unionin aluksille kalastusmahdollisuuksia Cookinsaarten kalastusalueilla tieteellisten lausuntojen sekä Länsi- ja Keski-Tyynenmeren laajasti vaeltavien kalakantojen suojelukomission (WCPFC) suositusten mukaisesti ja käytettävissä olevan ylijäämän rajoissa. Tavoitteena on myös vahvistaa yhteistyötä Euroopan unionin ja Cookinsaarten välillä kumppanuuspuitteiden luomiseksi kestävän kalastuksen politiikan kehittämiselle ja Cookinsaarten kalastusalueiden kalavarojen vastuuntuntoiselle hyödyntämiselle kummankin osapuolen edun mukaisesti.
               
            
            
               Uudessa EU:n ja Cookinsaarten pöytäkirjassa annetaan EU:n laivastolle mahdollisuus kalastaa Cookinsaarten kalastusalueilla tonnikalaa ja määrätään seuraavista kalastusmahdollisuuksista:
            
            
               –4 kurenuottaa käyttävää tonnikala-alusta, joilla on pääsy Cookinsaarten kalastusalueille satana päivänä vuodessa;
            
            
               –EU:n laivastolle voidaan pyynnöstä antaa vuosittain käyttöön 110 lisäpäivää.
            
            
               Tällä ehdotuksella vahvistetaan EU:n ja Cookinsaarten välisen kalastuskumppanuussopimuksen täytäntöönpanopöytäkirjan tarjoamien kalastusmahdollisuuksien jakaminen jäsenvaltioiden kesken.
            
            
               •Yhdenmukaisuus muiden alaa koskevien politiikkojen säännösten kanssa
            
            
               
                  Yhteisestä kalastuspolitiikasta annetun asetuksen, jäljempänä ’YKP-asetus’
                     4
                  , prioriteettien mukaisesti pöytäkirja tarjoaa unionin aluksille kalastusmahdollisuuksia Cookinsaarten kalastusalueilla parhaiden käytettävissä olevien tieteellisten lausuntojen perusteella ja WCPFC:n suositusten mukaisesti. Pöytäkirjan myötä Euroopan unioni ja Cookinsaaret voivat myös tehdä aiempaa tiiviimmin yhteistyötä edistääkseen kalavarojen vastuullista hyödyntämistä Cookinsaarten kalastusalueilla ja tukeakseen Cookinsaarten pyrkimyksiä kehittää kalastusalaansa kummankin osapuolen edun mukaisesti. 
               
            
            
               •Yhdenmukaisuus unionin muiden politiikkojen kanssa
            
            
               
                  Kalastuskumppanuussopimuksen uuden täytäntöönpanopöytäkirjan neuvotteleminen – johon tämä voimassaolon jatkamista koskeva ehdotus yhtenä vaiheena kuuluu – tapahtuu Afrikan, Karibian ja Tyynenmeren maita, jäljempänä ’AKT-maat’, koskevan EU:n ulkoisen toiminnan yhteydessä, ja siinä otetaan huomioon erityisesti unionin tavoitteet demokratian periaatteiden ja ihmisoikeuksien kunnioittamisessa.
               
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
         
         
            
               
                  Oikeusperusta on Euroopan unionin toiminnasta tehdyn sopimuksen 43 artiklan 3 kohta, jonka mukaan neuvosto hyväksyy komission ehdotuksesta kalastusmahdollisuuksien jakamiseen liittyvät toimenpiteet. 
               
            
            
               •Toissijaisuusperiaate (jaetun toimivallan osalta) 
            
            
               Ehdotus kuuluu Euroopan unionin yksinomaiseen toimivaltaan.
            
            
               •Suhteellisuusperiaate
            
            
               Ehdotus on oikeassa suhteessa tavoitteeseen luoda unionin alusten kolmansien maiden vesillä harjoittamaa kalastustoimintaa koskeva, YKP-asetuksen 31 artiklassa säädetty oikeudelliset, ympäristölliset, taloudelliset ja sosiaaliset näkökohdat kattava hallintokehys. Se on mainittujen säännösten mukainen ja noudattaa mainitun asetuksen 32 artiklassa vahvistettuja kolmansille maille myönnettävään rahoitustukeen liittyviä säännöksiä.
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               •Jälkiarvioinnit/toimivuustarkastukset
            
            
               
                  Sidosryhmiä kuultiin vuosia 2016–2020 koskevan pöytäkirjan arvioinnin yhteydessä. Myös jäsenvaltioiden asiantuntijoita kuultiin teknisissä kokouksissa. Kuulemisissa katsottiin, että Cookinsaarten kanssa tehty kalastuspöytäkirja on syytä uusia. 
               
            
            
               •Sidosryhmien kuuleminen
            
            
               
                  Arvioinnin yhteydessä kuultiin jäsenvaltioita, kalastusalan edustajia, kansainvälisiä kansalaisyhteiskuntaa edustavia järjestöjä sekä Cookinsaarten kalastusviranomaisia ja kansalaisyhteiskuntaa. Myös aavanmeren ja pitkän matkan laivastojen neuvoa-antavan toimikunnan puitteissa on toteutettu kuulemisia.
               
            
            
               •Asiantuntijatiedon keruu ja käyttö
            
            
               
                  Komissio käytti jälki- ja ennakkoarvioinneissa riippumatonta konsulttia YKP-asetuksen 31 artiklan 10 kohdan mukaisesti.
               
            
            
               •Vaikutustenarviointi
            
            
               
                  Ei sovelleta
               
            
            
               •Sääntelyn toimivuus ja yksinkertaistaminen
            
            
               
                  Ei sovelleta
               
            
            
               •Perusoikeudet
            
            
               Neuvoteltu sopimus sisältää Cotonoun sopimuksen
                  5
                9 artiklan tai kyseistä sopimusta seuraavan sopimuksen vastaavan ihmisoikeuksia koskevan artiklan olennaisten osien rikkomisesta määrättäviä seuraamuksia koskevan lausekkeen.
            
            
               4.TALOUSARVIOVAIKUTUKSET
            
            
               
                  Asetusluonnoksella ei ole vaikutuksia unionin talousarvioon.
               
            
         
         
            
               5.LISÄTIEDOT
            
            
               •Toteuttamissuunnitelmat, seuranta, arviointi ja raportointijärjestelyt
            
            
               Seurantajärjestelyistä määrätään kalastuskumppanuussopimuksessa ja sen täytäntöönpanoa koskevassa pöytäkirjassa.
            
            
               2021/0310 (NLE)
            
            
               Ehdotus
            
            
               NEUVOSTON ASETUS
            
            
               kalastusmahdollisuuksien jakamisesta Euroopan unionin ja Cookinsaarten hallituksen välisen kestävää kalastusta koskevan kumppanuussopimuksen täytäntöönpanosta tehdyn pöytäkirjan (2021–2024) nojalla
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan,
            
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               (1)Euroopan unionin ja Cookinsaarten hallituksen välinen kestävää kalastusta koskeva kumppanuussopimus
                  6
               , jäljempänä ’sopimus’, joka hyväksyttiin neuvoston päätöksellä (EU) 2017/418
                  7
               , tuli voimaan 10 päivänä toukokuuta 2017. Sopimuksen täytäntöönpanoa koskevaa pöytäkirjaa, jäljempänä ’pöytäkirja’, alettiin väliaikaisesti soveltaa 14 päivästä lokakuuta 2016 lähtien
                  8
                neljän vuoden ajaksi.
            
            
               (2)Nykyisen pöytäkirjan voimassaoloa jatkettiin yhdellä vuodella, ja sen voimassaolon on määrä päättyä 13 päivänä marraskuuta 2021
                  9
               .
            
            
               (3)Neuvosto antoi 7 päivänä heinäkuuta 2020 komissiolle valtuudet aloittaa neuvottelut Cookinsaarten kanssa kestävää kalastusta koskevan kumppanuussopimuksen täytäntöönpanopöytäkirjan tekemisestä.
            
            
               (4)Pöytäkirja parafoitiin neuvottelujen päätteeksi 28 päivänä heinäkuuta 2021.
            
            
               (5)Neuvosto antoi […] päätöksen (EU) 2021/..,
                  10
                joka koskee uuden pöytäkirjan allekirjoittamista ja väliaikaista soveltamista sillä varauksella, että pöytäkirjan tekeminen saatetaan myöhemmin päätökseen. 
            
            
               (6)Pöytäkirjassa määrätyt kalastusmahdollisuudet olisi jaettava jäsenvaltioiden kesken pöytäkirjan koko soveltamiskaudeksi.
            
            
               (7)Pöytäkirjan olisi tultava voimaan mahdollisimman pian ottaen huomioon unionin kalastustoimintaan Cookinsaarten kalastusalueilla liittyvä taloudellinen merkitys ja tarve estää tällaisen toiminnan keskeytyminen, kun nykyisen pöytäkirjan voimassaolo päättyy.
            
            
               (8)Pöytäkirjaa sovelletaan väliaikaisesti sen allekirjoituspäivästä, jotta unionin alukset voivat jatkaa kalastustoimintaansa. Tätä asetusta olisi sen vuoksi sovellettava samasta päivästä alkaen,
            
            
               ON HYVÄKSYNYT TÄMÄN ASETUKSEN:
            
         
         
            
               1 artikla
            
            
               Euroopan unionin ja Cookinsaarten hallituksen välisen kestävää kalastusta koskevan kumppanuussopimuksen täytäntöönpanoa koskevan pöytäkirjan, jäljempänä ’pöytäkirja’, mukaisesti vahvistetut kalastusmahdollisuudet jaetaan jäsenvaltioiden kesken seuraavasti:
            
            
               –Nuottaa käyttävät tonnikala-alukset:
            
            
               –Espanja: 3 alusta
            
            
               –Ranska: 1 alus
            
            
               2 artikla
            
            
               Tämä asetus tulee voimaan sitä päivä seuraavana päivänä, jona se julkaistaan Euroopan unionin virallisessa lehdessä.
            
            
               Sitä sovelletaan [Julkaisutoimisto, lisätään pöytäkirjan allekirjoittamispäivä].
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  
                        NEUVOSTON PÄÄTÖS luvan antamisesta aloittaa neuvottelut Euroopan unionin ja Cookinsaarten hallituksen välisen kestävää kalastusta koskevan kumppanuussopimuksen uudesta pöytäkirjasta ja kyseisen sopimuksen nykyisen pöytäkirjan mahdollisesta voimassaolon jatkamisesta (ST 8848/20).
               
               
                  
                     (2)
                  
                        Pöytäkirja Euroopan unionin ja Cookinsaarten hallituksen välisen kestävää kalastusta koskevan kumppanuussopimuksen täytäntöönpanosta (EUVL L 131, 20.5.2016, s. 10).
               
               
                  
                     (3)
                  
                        Hyväksytty maatalous- ja kalastusneuvoston 3418. istunnossa 22. lokakuuta 2015.
               
               
                  
                     (4)
                  
                        EUVL L 354, 28.12.2013, s. 22.
               
               
                  
                     (5)
                  
                        EUVL L 317 15.12.2000, s. 3.
               
               
                  
                     (6)
                  
                        EUVL L 131, 20.5.2016, s. 3.
               
               
                  
                     (7)
                  
                        Neuvoston päätös (EU) 2017/418, annettu 28 päivänä helmikuuta 2017, Euroopan unionin ja Cookinsaarten hallituksen välisen kestävää kalastusta koskevan kumppanuussopimuksen ja sen täytäntöönpanopöytäkirjan tekemisestä Euroopan unionin puolesta (EUVL L 64, 10.3.2017, s. 1).
               
               
                  
                     (8)
                  
                        EUVL L 289, 25.10.2016, s. 1.
               
               
                  
                     (9)
                  
                        EUVL L 395, 25.11.2020, s. 1.
               
               
                  
                     (10)
                  
                        Neuvoston päätös (EU) 2021/…, annettu … päivänä ...kuuta 2021, EUVL C […], […], s. […]).